
KOMENTE DHE REKOMANDIME MBI RAPORTIN E MONITORIMIT TË VITIT 2016 PËR MINISTRINË E ZHVILLIMIT EKONOMIK, TURIZMIT, TREGTISË DHE SIPËRMARRJES

I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Ministria e Zhvillimit Ekonomik, Turizmit, Tregtisë dhe Sipërmarrjes përgatit dhe zbaton politikat e qeverisë në sferën ekonomike, të turizmit, të tregtisë dhe të sipërmarrjes për ndërtimin e një modeli të ri ekonomik, me synim rritjen ekonomike, të lartë e të qëndrueshme në Shqipëri. Ajo harton dhe zbaton politika të integruara ekonomike në sektorët parësorë të ekonomisë, konvergjimit ekonomiko-social të rajoneve të vendit, përmirësimit të klimës dhe shërbimeve për biznesin dhe sipërmarrjen.

Programet për të cilat kjo ministri ka administruar fondet për vitin 2016 janë:

1. Programi “Planifikim menaxhim administrim”

2. Programi “Mbështetje për zhvillim ekonomik”  

3. Programi “Mbështetje për mbikqyrjen e tregut, infrastrukturë, cilësisë dhe pronësi industriale”” 

4. Programi “Zhvillimi i Turizmit”

Programi “Planifikim menaxhim administrim’, Ky program ka si qëllim menaxhimin sa me efektiv të burimeve njerëzore, rritja  e aftësive të kapaciteteve ekzistuese funksionale në të gjitha nivelet, nëpërmjet një procesi të hapur dhe transparent konkurimi, motivimi dhe shpërblimi të diferencuar bazuar në performancën e punës së secilit punonjës. Harmonizimi më i mirë i strategjive sektoriale dhe ndërsektoriale i MZHETTS me burimet financiare, për realizimin e tyre. Afrimi i kushteve të punës në standardet e Bashkimit Europian.

Për programin “Planifikim, Menaxhim, Administrim”  për vitin 2016 janë realizuar 12 objektiva, që janë: 

1- Zhvillimi i kapaciteteve njerëzore të MZHETTS, përmes shtimit të trainimeve sipas standardeve të  Bashkimit Europian;

2- Administrimi dhe përdorimi me efektivitet i burimeve financiare dhe aktiveve, në administrim të Aparatit të  MZHETTS-së, në përputhje me zhvillimet e reja ligjore; 

3- Përmiresimi i procedurave për menaxhimin financiar, riskut dhe kontrollit, nëpërmjet auditit të brendshem për sistemin e MZHETTS-së;

4- Përmirësimi i kushteve të punës, për punonjësit e Aparatit të  MZHETTS-së;

5- Zhvillimi i sistemeve informatike në funksion të përmiresimit të shërbimeve të ofruara nga MZHETTS-së. Administrimi i procedurave të prokurimeve dhe në instuitucionet e varësisë;

6- Krijimi i standardeve në kuadrin ligjor dhe projekt propozimeve sipas detyrimeve që rrjedhin nga MSA;

7-  Përgatitja e raporteve të  progresit të procesit të integrimit europian;

8- Administrimi me efektivitet i projekteve me financim të huaj të cilat implementohen nga MZHETTS-së. Përmbushja e detyrimeve financiare për projektet me bashkëfinancim me donatoret e huaj;

     9-Pozicionimi i Shqipërisë në tregun rajonal dhe ndërkombëtar për produktin e turizmit 

         MICE;

    10-Zhvillimi dhe promovimi i Turizmit;

    11-Zhvillimi i turizmit në Shqipëri me synim rritjen dhe përmirësimin e starndardeve në këtë fushë;

    12-Zhvillimi i sistemeve informatike në funksion të përmirësimit të shërbimeve të ofruara;
Programi “Mbështetje për zhvillim ekonomik”. Qëllimi i programit është rritja e financimit të SME-ve nëpërmjet  fondeve dhe programeve me kontribut i qeverisë dhe donatorëve, per krijimin e  instrumentave dhe programeve mbështetëse për sektorët prodhues të SME-ve që paraqesin avantazhe konkurruese, për hartimin e politikave, kuadrit ligjor dhe institucional në mbështetje të zhvillimit të sipërmarrjes dhe investimeve, për rritjen dhe zgjerimin e aktiviteteve në fushën e trajnimit dhe edukimit profesional.
Programi  zë peshën më të madhe në strukturen e buxhetit, për nga madhësia e fondeve buxhetore, mbi 40  % e fondeve të planifikuar  për sistemin e  MZHETTS-së. Përgjegjesia për të realizuar qëllimin dhe objektivat e politikës së tij është vlerësuar nga institucionet pjesëmarrëse, si njësi zbatuese, për ti shërbyer krijimit të një klime pozitive për zhvillimin e biznesit, krijimin e vëndeve të reja të punës, reduktimin e informalitetit  dhe krijimit të një mjedisi konkurues për zhvillimin e investimeve.
Qëllimi i politikës së këtij programi është realizuar nëpërmjet realizimit të objektivave të politikës së këtij programi si dhe nëpërmjet realizimit të produkteve përkatëse ku përmendim:

1. “Ndërkombëtarizimi i bizneseve shqiptare nëpërmjet granteve për kompanitë eksportuese” është siguruar nëpërjet realizimit në masën e planifikuar të produktit “ Numri i kompanive përfituese nga Fondi i Konkurrueshmërisë”. Kanë përfitur 28 kompani nga 28 të planifikuara.

2. “Rritja e konkurrueshmërisë së ekonomisë në tregun rajonal nëpërmjet dhënies grant për novacion”, është siguruar nëpërmjet realizimit në masën e planifikuar të produktit “Numri i kompanive përfituese nga fondi i inovacionit”.Kanë përfituar 5 kompani nga 5 të planifikuara.

3. “Nxitja e bizneseve creative nëpërmjet dhënies grant për kompani në sektorin e artizanatit”. Produkti “Nr. i kompanive përfituese nga fondi i Artizanatit” është realizuar sipas planit.Kanë përfituar 20 kompani.

4. “Program mbështetje për biznese start-up”. Realizimi i këtij objektivi është siguruar nëpërmjet financimit të 33 kompanive përfituese në masën e planifikuar.

5. “Krijimi i lehtësive për hapjen dhe fillimin e një biznesi’, është realizuar nëpërmjet rregjistrimit të 19 090 bizneseseve  aq sa ishte planifikuar.

6. “Krijimi dhe dhe ngritja e sistemit te sigurise ne zyrat e QKB-se ne rrethe.

7. “Nxitja e investimeve te huaja”, nepermjet dhenies se Konçesioneve.

8. “Implementimi I Rregjistrit Elektronik te Koncesioneve /PPP.   

Gjatë Vitit 2016 kompanitë shqiptare në sajë të përfitimit të skemave të financimit, ju është mundësuar marrja pjesë në 6 panaire ndërkombëtare si në: Kinë (Panairi agroushqimor me 6 kompani); Japoni (Panairi agropërpunimit me 4 kompani), Itali (Panairi lekurë-këpucës), gjithashtu dhe në Rimini-Itali ku në kooperim edhe me Ministrinë e Bujqësisë  janë zhvilluar takime me partnerë  ndërkombëtar lidhur me zgjerimin e gamës së produkteve bujqësore për eksport; po ashtu në Bullgari, ku për herë të parë Verërat Shqiptare u nderuan me çmim të veçantë si dhe ai i Kosoves “Blej Shqip”. 

Promovimi i brandeve “Made in Albania”, solli nënshkrimin e shumë marrëveshjeve me partnerë ndërkombëtarë. Këto fonde do të jenë aktive edhe për Vitin 2017.

Programi “Mbështetje për mbikqyrjen e tregut, infrast. E cilesise dhe Pron. Industriale 
Qëllimi i programit është krijimi i kushteve për lëvizjen e lirë të mallrave, mbrojtjen e konsumatorëve, standardeve në turizëm dhe të mbajtësve të të drejtave të objekteve të pronësisë industriale.

Në këtë Program janë realizuar objektivat e identifikuara në politikën e tij, nëpërmjet mbështetjes dhe promovimit të përdorimit të standardeve europiane e ndërkombetare, adoptimin e standardeve shqiptare, duke promovuar përdorimin e atyre Europiane, mbështetjes së pronësisë industriale, zhvillimit të tregtisë dhe konkurencës së ndershme, mbrojtjen e markave, patentave dhe regjistrimin e objekteve të pronësisë industriale, nëpërmjet vlerësimit të aplikimeve, kërkesave për regjistrim, shpikje të depozituar, aplikimeve për ripërtëritje dhe ndryshimeve të kërkuar  për  marka dhe patenta. 

Në mbështetje dhe mbrojtje të konsumatorit :

· Janë organizuar aktivitete të ndryshme për sensibilizimin e konsumatorit, për të drejtat e tij dhe forcimin e infrastrukturës të metrologjisë, në mbrojtje të konsumatorit.
· Eshte siguruar sistemi informatik për menaxhimin e të dhënave të standardizimit, praktikave, shërbimeve
· Kompletimi i laboratorit të DPM-së, me pajisje edhe instrumenta matës, me vlerën 24 mln lekë me qëllim rritjen e standardeve në 10 fusha të matjes.

· Ulja e tarifave për kolaudimin e matësave të ujit, nga 1500 lekë në 650 lekë, duke mbrojtur interesin e konsumatorit.  

· Janë adoptuar mbi 6000 standarde europiane e ndërkombëtare si SSH, nga të cilat rreth 2000 janë standarde europiane të fushës së telekomunikacionit, të cilat më parë nuk i viheshin në dispozicion operatorëve ekonomike të Interesuar si standarde shqiptare;

· Qytetaret dhe çdo palë tjetër e interesuar ka marrë në dorë, çdo fillim viti, Katalogun e SSH (të vitit 2014, 2015, dhe 2016
· Drejtoria e Përgjithshme e Patentave dhe Markave, për realizimin e politikave sektoriale në funksion të përmbushjes së Programit të Qeverisë 2013-2017, ka përmirësuar dukshëm cilësinë e ekzaminimeve të objekteve të Pronësisë Industriale, ka realizuar evente të shumta promovuese, për njohjen dhe rëndësinë e Pronësinë Industriale, që kanë sjell rritjen e numrit të aplikimeve për regjistrimin e markave dhe patentave pranë DPPM, i cili është një nga treguesit  kryesorë të zhvillimit të inovacionit dhe ekonomisë në vend.

· Vëmendje e veçantë i është kushtuar hartimit dhe miratimit të Strategjisë Kombëtare të Pronësisë Industriale 2016-2020 (“Strategjia Kombëtare për Pronësisë Intelektuale 2016-2020”, VKM nr. 527 datë 20/07/2016), si edhe hartimit të Projektligjit për amendament e Ligjit Nr. 9947, datë 07.07.2008 "Për Pronësinë Industriale", i ndryshuar. 

Programi “Zhvillimi i Turizmit” Programi ka si qëllim trajtimin e turizmit si një fushë prioritare e zhvillimit të qendrueshëm në vend me një qasje të integruar dhe plotësuese ndërsektoriale, që menaxhon burimet në mënyrë të balancuar, gjeneron zhvillim ekonomik dhe garanton punësim; vendosjen e Shqipërisë si një destinacion tërheqës dhe të preferuar në hartën dhe tregjet ndërkombëtare të turizmit; kthimi i Shqipërisë në një destinacion tërheqës turistik, cilësor dhe të qendrueshëm, duke shfrytezuar potenciale dhe burime lokale, duke u fokusuar në atë cka  është unike në Shqipëri: krijimin e një modeli turizmi gjatë gjithë vitit, të integruar, aktiv dhe social, me fokus në dimension kulturor -natyror-ekologjik.

Për këtë program janë realizuar objektivat e politikës së programit nëpërmjet rrealizimit te produkteve si me poshtë:

· Eshte realizuar objektivi per “Për zhvillimin dhe promovimin në fushën e turizmit”, neprmjet realimit te produktit , Pjesëmarrje në panairet ndërkombëtare më të rëndësishëm të turizmit, si: panairi ËTMO i Londrës; Panairi i Beogradit; Panairi i Budapestit, Ferien Messe, Vjenë; FITUR, Madrid, Spanjë; BIT, Milano, Itali; ITB Berlin, Gjermani, Panairi JATA Tourism Expo Tokyo, Japoni; Panairi IFTM TOP RESA Paris, France si dhe në panairet e tregjeve të synuara si Rusia, Çekia, Kosova etj. Pra gjithsej 15 panaire sipas numrit te planifikuar. 
· Eshte realizuar objektivi per Përmirësimin e identitetit shqiptar te turizmit ne rajon nepermjet nje strategjie marketingu duke synuar rritjen e numrit te turisteve: Ky objektiv eshte realizuar nepermjet realizimit të produkteve si më poshtë:
· Projekti për Promovimin e Turizmit Shqiptar në arenën ndërkombëtare duke u prezantuar dhe me një brand të ri, Brandit Shqiptar "Go Your oën Ëay", në vlerën 74 mln lekë; 
· Modeli i promovimit të Integruar të Turizmit Shqiptar në vlerën 10 mln lekë ;

· Panairi Ndërkombetar CMT Shtutgart 2017, në vlerën 15 mln lekë; Për herë të parë Shqipëria është partnere për organizimin e një panairi ndërkombëtar;
· Ngritja e Pikave "InfoPoint", në vlerën 14 mln lekë; Për shkak të zhvillimeve të fundit teknologjike informacioni turistik duhet të përshtatet me këto risi të shërbimit dhe të serviret sipas nevojave që ne iu ofrojmë vizitorëve vendas e të huaj. Për të realizuar objektivat janë vendosur 12 Ekrane Videoëall të cilat do të shërbejnë si portë kreative e komunikimit me turistët. Këto ekrane do të komunikojnë vlerat dhe traditën shqiptare dhe po ashtu bazohet në strategjinë e komunikimit të Agjencisë Kombëtare të Turizmit;
· Eshte realizuar krijimi i Infrastrukturës turistike midis zonave bregdetare/malore, në vlerën 34 mln lekë. Itenerari turistik Borsh-Kurvelesh- Zagori është një itenerar që paraqet një potencial të madh zhvillimi. Ky plan menaxhimi do të shërbejë për të caktuar strategjinë e zhvillimit, synimet afatshkurtra dhe afatmesme dhe plan veprimi të detajuar. Itenerari turistik Borsh-Kurvelesh- Zagori është një itenerar që paraqet një potencial të madh zhvillimi
II.
“Karakteristika kryesore të performancës së shpenzimeve”
Në fund të vitit 2016, realizimi  i planit të  shpenzimeve te buxhetit, sipas raportimit të bërë nga kjo ministri paraqitet si me poshtë:
	Kodi
	Emërtimi i Programit
	% e realizimit të shpenzimeve kundrejt planit vjetor 2016

	01110
	Planifikim menaxhim administrimi
	89

	04130
	Mbështetje për Zhvillimin Ekonomik
	97

	04160
	Mbështetje për Mbikqyrjen e Tregut, Infrastrukturës, Cilësisë dhe Pronësis Industriale
	97

	04760
	Mbeshtetje per Zhvillimin e Turizmit
	82

	Totali
	                       91


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë Ministri për vitin 2016, është realizuar në masën 91 %. Duke e parë këtë realizim sipas programeve, vërejmë që përqindja e realizimit të shpenzimeve varion në nivele të ndryshme duke filluar nga 82% të planit te vitit në programin “Mbështetje për Zhvillimin e Turizmit”, në 89% në programin “Planifikim menaxhim administrimi” dhe 97% në programet “Mbështetje për zhvillim ekonomik dhe programin “ në 89% të planit në programin  “Mbështetje për Mbikqyrjen e Tregut, Infrastrukturës, Cilësisë dhe Pronësis Industriale”. 
Sipas zërave përbërës të shpenzimeve, situata në fund të vitit  2016, paraqitet e tillë: 
	Kodi
	Emërtimi i Programit
	Shpenzime korrente (në %)
	Shpenzime kapitale (në %)

	01110
	Planifikimi, Menaxhimi dhe Administrimi 

	99
	79

	04130
	Mbështetje për Zhvillimin Ekonomik
	96
	98

	04160
	Mbështetje për Mbikqyrjen e Tregut, Infrastrukturës, Cilësisë dhe Pronësis Industriale
	98
	89

	04760
	Mbeshtetje per Zhvillimin e Turizmit
	94
	74

	Totali
	97
	85


Pra siç shikohet nga tabela e mësipërme, shpenzimet korrente në total për ministrinë, janë realizuar në masën 97 % të planit tvjetor, ndërsa vërejmë që realizimi më i madh i shpenzimeve korrente është në programin “Planifikim menaxhim administrim” në masën 99%, duke vijuar me realizimin prej 96% të planit në programin “Mbështetje për Zhvillim Ekonomik” me 98% në programin “Mbështetje për Mbikqyrjen e Tregut, Infrastrukturës, Cilësisë dhe Pronësis Industriale”, dhe 94% ne programin “Mbeshtetje per Zhvillimin e Turizmit”.
Problematikat që lidhen me realizimin e shpenzimeve korrente kanë të bëjne kryesisht me :

-Mosplotësimin e vendeve vakante në strukturat e institucioneve 

-Raporteve te zgjatura mjekesore, pagesat e te cilave kryhen nga Sigurimet Shoqërore.

-Ndryshimet në strukturë dhe organikat e tyre, si dhe bashkimi i institucioneve QKR+QKL në QKB, mbyllja e instituc Zyrat e Turizmit.

-Fillimi nga funksionimi i “Inspektoriatit Shteteror të Mbikqyrjes së Tregut”, dhe mosplotesimi i organikes se ketij institucioni (vetem 25 nga 90 punonjes).

-Diferencat e rezultura nga procesi i prokurimit,
-Paraqitja me vonese e faturave nga vendet organizatore të panaireve ndërkombëtare, për pjesëmarrjen në këto panaire.

Ndersa shpenzimet për investime ne total jane realizuar 85% te planit vjetor, ne nje kohe qe pjesa me e madhe e tyre eshte realizuar  në programin “Mbeshtetje per Zhvillim Ekonomik”. 
Problematikat qe lidhen me kete realizim te  investimeve publike kane te bejne kryesisht me:

· Mosparaqitja e faturave për likujdimin e TVSH prane Aparatit te Ministrise
· Mosfunksionimi i plote i ISHMT-së solli mospërcaktimin e selise se ketij institucioni dhe mosrealizimin e investimeve te planifikuara per kete institucion.

· Bashkimi i dy institucioneve QKR+QKL, riplanifikimi i fondeve të investimeve në funksion të QKB;

· Ndryshimi i disa projekteve me kërkesë të Kryeministrisë, siç janë rastet e përdorimit të fondeve të AIDA-s prej 29 mln lekë për projektin “Krijimin e fondit në mbështetje të mikrondërmarrjeve, të vogla dhe të mesme që ushtrojnë aktivitetet në zonat turistike/historike”, (VKM është miratuar në 22.06.2016); 

· Proçedurat e zgjatura nga Avokatura e Shtetit e cila solli mosrealizim të projektit “Projektimi, ndërtimi, operimi, mirëmbajtja dhe menaxhimi i portit të Karpenit, zonës mbështetëse të portit dhe asaj ekonomike”.

· Mos plotësimin e kushteve të kontratës të operatorit fitues për projektin “Promovimi i Strategjive për Nxitjen e Turizmit dhe Aktiviteteve Ekonomike të lidhura me të”, për shkak se kompania e kontraktuar nuk  realizoi produktin  e kërkuar, brenda afatit të caktuar.

Ndërsa struktura e shpenzimeve për çdo program sipas buxhetit fillestar, planit të buxhetit me ndryshime, si dhe realizimit të vitit 2016, paraqitet si më poshtë:

	Kodi
	Emërtimi i Programit
	Buxheti 2016në %)

	
	
	Buxheti fillestar vjetor 2016
	Plani me ndryshime 2016
	Fakti Viti 2016

	01110
	Planifikimi, Menaxhimi dhe Administrimi                           
	25
	39
	38

	04130
	Mbështetje për Zhvillimin Ekonomik
	40
	27
	29

	04160
	Mbështetje për Mbikqyrjen e Tregut, Infrastrukturës, Cilësisë dhe Pronësis Industriale
	17
	16
	17

	04760
	Mbeshtetje per Zhvillimin e Turizmit
	18
	17
	16

	Totali
	100
	100
	100


Vërejmë që ka ndryshime në strukturën e programeve, për sa i përket planit të shpenzimeve. Vërejmë që nuk ështe ruajtur e njëjta strukturë sipas programeve në shpenzimet faktike të vitit 2016. Peshën më të madhe në shpenzimet faktike gjatë vitit 2016 e zë programi “Planifikimi, menaxhimi dhe administrimi”.
III. Informacion mbi volumin dhe madhësinë e ndryshimit të buxhetit
Për të gjitha programet e kësaj ministrie situata në lidhje me buxhetin fillestar, buxhetin e rishikuar në vitin 2016, paraqitet në tabelën e mëposhtme:

	Nr.
	Emërtimi i Programit
	Buxheti fillestar 2016
	Buxheti i rishikuar 2016 (Plani)
	Diferenca

	
	
	
	
	

	
	
	(1)
	(2)
	(3) = (2) - (1)

	01110
	Planifikimi, Menaxhimi dhe Administrimi                           
	685000
	798 414
	113 414

	04130
	Mbështetje për Zhvillimin Ekonomik
	1 123 994
	551786
	-572 208

	04160
	Mbështetje për Mbikqyrjen e Tregut, Infrastrukturës, Cilësisë dhe Pronësis Industriale
	478 000
	329644
	-148 356

	04760
	Mbështetje për Zhvillimin e Turizmit
	495 000
	351876
	-143 124

	Totali
	2781 994
	2031 720
	-750 274


Diferencat e ndryshimit të planit te paraqitur në kolonën e tretë vijnë për shtesat e fondeve për përdorimin e Fondit të Veçantë, nga zbatimi i VKM-se nr.1 dt 7.01.2016 “Per nje shtese fondi ne buxhetin e vitit 2016, miratuar per MZHETTS, per Agjencine Shqiptare te Investimeve”, si dhe te rialokimeve te fondeve.
IV. Krahasimi i të dhënave faktike, të raportit të Ministrisë me të dhënat e thesarit, per të njejtën periudhë raportuese.

                                                                                                                                                Në 000/lekë

	Emërtimi i Programit
	Shpenzime korente
	Shpenzime kapitale
	
	Totali i shpenzimeve 

	
	Ministria
	Thesari
	Dif. M - TH
	Ministria
	Thesari
	Dif. M-TH
	Ministria
	Thesari
	Dif. M- TH

	 Planifikimi, Menaxhimi dhe Administrimi                           
	389208
	389208
	-
	320497
	266060
	+54437
	709705
	655268
	+54437

	Mbështetje për Zhvillimin Ekonomik
	205877
	205668
	+209
	330063
	302164
	+27899
	535940
	507832
	+28108

	 Mbështetje për Mbikqyrjen e Tregut,     Infrastrukturës, Cilësisë dhe Pronësis  Industriale
	274024
	274025
	-
	44734
	44733
	
	318758
	318758
	

	Mbeshtetje per Zhvillimin e Turizmit
	131353
	131353
	-
	157531
	157531
	
	288884
	288884
	

	                          Totali
	100462
	1000254
	+209
	852825
	770488
	+82336
	1853287
	1770742
	+82545


Verejmë që ka diferenca të tëe dhenave faktike Te dhenat faktike te raportuara nga ana e ministrise me te dhenat e SIFQ. Keto diferenca jane per shpenzimet faktike për investime me financim të huaj.

Shpenzimet e realizuara me të ardhurat jashte limitit per kete ministri jane realizuar per 78 425 000 leke. Perdorimi i këtyre të ardhurave është bërë sipas përcaktimeve në legjislacionin përkatës.
V. Komente dhe rekomandime

· Vlerësojmë respektimin nga ana juaj të afatit të paraqitjes së këtij raporti, të përcaktuar në udhëzimin nr. 22, datë 17.11.2016.

· Forma e paraqitjes si edhe përmbajtja e raportit janë në përputhje me përcaktimet e udhëzimit si më sipër.

·  Lidhur me përmirësimin e cilësisë së përmbajtjes së raportit të monitorimit do të rekomandonim:

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, si edhe shpenzimeve buxhetore  në relacionin përmbledhës duhet të mbahen parasysh përcaktimet e bëra në paragrafin 49, të Udhëzimit nr. 22, datë 17.11.2016. 

· Lidhur me problematikat e konstatuara si në realizimin e treguesve të performancës/produkteve ashtu dhe në ato të shpenzimeve buxhetore, mendojmë se krahas evidentimit të tyre duhet të paraqiten edhe masat që janë ndërmarrë apo që parashikohet të merren për zgjidhjen e tyre dhe përmirësimin e situatës.

· Analiza e Kostos për njësi, duhet të jetë e saktë dhe më e plotë. Në përllogaritjen e luhatjeve të kostos për njësi duhet patur kujdes që të bëhen përllogaritje të sakta. P.sh. në aneksin nr. 3 “Raporti përmbledhës i realizimit të treguesve të performancës/produkteve të programit”, në programin “Mbështetje për zhvillim ekonomik”, luhatjet e kostos për njësi nuk janë të llogaritura saktë dhe nuk është e saktë referenca në përllogaritjen e këtyre luhatjeve.Gjithashtu duhet të theksojmë që në rastet kur këto luhatje janë të mëdha, si në rastin kur kosto për njësi krahasohet me atë të vitit paraardhës ashtu edhe me treguesin e planifikuar të vitit 2016, duhet të jepen shpjegime të detajuara në kolonën “Komente”, në këtë aneks. Shpjegimet duhet të shoqërohen edhe me propozimet përkatëse për masat që parashikohen të ndërmerren në periudhat në vijim.

· Për ndryshimet që ka pësuar plani i buxhetit të vitit 2016 duhet të jepen aktet përkatëse që kanë bërë këtë ndryshim, të jepen shpjegime nëse kanë ndikuar ato në treguesit e performancës/produkteve apo edhe në realizimin e objektivave të politikës së programit.

· Lidhur me të dhënat faktike të paraqitura në raport, konstatojmë ndryshime me të dhënat faktike të siguruara në Sistemin Informatik Financiar të Qeverisë, për shpenzimet për investime me burim financimin e huaj (në programin “Planifikim Menaxhimi Administrimi”, Mbështetje për Zhvillim Ekonomik).
· Një ndër problematikat që duhet të trajtohet nga ana juaj në raportet e monitorimit është edhe evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre i cili duhet të konsiderohet si prioritar duhet të konsistojë në paraqitjen e argumentave lidhur me krijimin e tyre  si edhe masat që parashikohet të merren për likujdimin e tyre.       
VI Publikimi. Raporti i Monitorimit për vitin 2016, është publikuar në faqen zyrtare të Ministrisë së Zhvillimit Ekonomik, Turizmit, Tregtise dhe Sipermarrjes në linkun http://www.ekonomia.gov.al/al/raportime/buxheti-dhe-financat.

